38. ΝΟΜΟΘΕΤ. ΔΙΑΤΑΓΜΑ υπ’ αριθ. 174 της 16/18 Νοεμ. 1974 (ΦΕΚ Α΄ 345) Περί αντικαταστάσεως διατάξεών τινων συμπληρώσεως του Ν.Δ. 1189/1972 «περί εκδόσεως οριστικών τίτλων κυριότητος των κατά τας διατάξεις της Αγροτικής Εποικιστικής Νομοθεσίας αποκατασταθέντων κληρούχων κ.λ.π.». Επίδοσις και μεταγραφή παραχωρητηρίων Άρθρ.1.-(Αντικαθίσταται αι παρ. 5 και 6 του άρθρ. 6 Ν.Δ. 1189/1972, ανωτ. αριθ. 35). Ακύρωσις παραχωρητηρίων Άρθρ.2.-(Αντικαθίστανται αι παρ. 2 και 3 του άρθρ. 9 Ν.Δ. 1189/1972). Διατάξεις προσωπικού Άρθρ.3.-1.Η υπό της διατάξεως της παρ. 1 του άρθρ. 11 του Ν.Δ. 1189/1972 προβλεπομένη επί σχέσει εργασίας Ιδιωτικού Δικαίου διετής σύμβασις του προσληφθέντος διοικητικού και τεχνικού προσωπικού προς αντιμετώπισιν των εκ της εφαρμογής του ρηθέντος Ν.Δ/τος, δημιουργουμένων υπηρεσιακών αναγκών δια  την έκδοσιν των οριστικών τίτλων κυριότητος παρατείνεται επί διετίαν, αρχομένην από της λήξεως εκάστης συμβάσεως. Τυχόν περαιτέρω παράτασις της συμβάσεως δύναται να συντελεσθή, εφ’ όσον επιβάλλουν τούτο αι ανάγκαι του έργου, δι’ αποφάσεως του Υπουργού Γεωργίας, εκδιδομένης μετά σύμφωνον γνώμην του Διοικητικού Συμβουλίου του Ειδικού Ταμείου Εποικισμού, μη δυναμένης, εν πάση περιπτώσει, της παρατάσεως ταύτης να υπερβή την 31.12.1978. 2.Συνιστάται παρά τη Δ/νσει Εγγείου Ιδιοκτησίας μία θέσις Επιθεωρητού Εποικισμού-Αναδασμού επί βαθμώ 3ω ή 2ω, έχοντος και ευδόκιμον εποικιστικήν υπηρεσίαν, του Κλάδου Α4 Διοικητικού, επί αντιστοίχω μειώσει μίας θέσεως του εισαγωγικού βαθμού του κλάδου τούτου. Η θέσις αύτη δύναται να πληρωθή κατά την πρώτην εφαρμογήν του παρόντος, δια προαγωγής, μετά προηγουμένην κρίσιν του αρμοδίου Υπηρεσιακού Συμβουλίου, και παρά διοικητικού υπαλλήλου επί 4ω βαθμώ, του Κλάδου Β3, εφ’ όσον ούτος κέκτηται υπέρ 30ετή συνεχή ευδόκιμον εποικιστικήν υπηρεσίαν, εξ ης υπέρ τετραετή τοιαύτην εις τον 4ον βαθμόν, εμπειρίαν και ειδίκευσιν εις την Νομοθεσίαν της εκδόσεως των οριστικών τίτλων κυριότητος (παραχωρητηρίων) και τα εποικιστικά θέματα. 3.(Αντικαθίσταται η παρ. 6 του άρθρ. 11 Ν.Δ. 1189/ 1972, ανωτ. αριθ. 35). 4.(Προστίθεται παρ. 7 εις το άρθρ. 11 Ν.Δ. 1189/ 1972). Χρήσις μηχανημάτων Άρθρ.4.-(Προστίθεται παρ. 3 εις το άρθρ. 13 Ν.Δ. 1189/1972). Έκδοσις παραχωρητηρίων παρά Νομάρχου Άρθρ.5.-Οι οριστικοί τίτλοι κυριότητος των κυρωθεισών οριστικών διανομών κτημάτων και συνοικισμών των εποικισθεισών περιοχών, δύναται να εκδίδωνται και παρά του οικείου νομάρχου, τηρουμένων των διατάξεων της εποικιστικής νομοθεσίας και κατά παρέκκλισιν της υπό των διατάξεων του Ν.Δ. 1189/1972 «περί εκδόσεως των οριστικών τίτλων κυριότητος των κατά τας διατάξεις της Αγροτικής Εποικιστικής Νομοθεσίας αποκατασταθέντων κληρούχων απάντων των αγροκτημάτων και συνοικισμών» οριζομένης διαδικασίας των τοπικών συνεργείων. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Μετά την σελ. 218,84(α) Σελ. 218,841 Τεύχος 550 - Σελ. 71 Αγροτικός Κώδικας 17.Β.γ.37-38 17.Β.γ.38 Αγροτικός Κώδικας 